Reunion på Telnessanden
Vi har lenge snakket om en reunion på Telnessanden camping med noen av familiene som var samlet der hver sommer da ungene våre var små. Etter en del om og men, fikk vi endelig organisert tre familiers voksne, unger, ferier og fridager. To overnattinger fikk vi til.
Vi og en av de andre har avansert fra Camp-let og hustelt til bobil, den tredje familien leide seg en fin campinghytte.
Campingen viste seg å være stappfull, virkelig stappfull. Vi har vært der veldig mange ganger og vi har aldri opplevd så mye folk, bobiler, campingvogner, telt, Camp-leter ol. Heldigvis hadde vi skikkelig flaks med at noen dro akkurat da vi kom og vi fikk de plassene vi
"Ungene" som nå er 20 år og 23 år gjorde raskt noen refleksjoner over hvor liten stranden hadde blitt og hvor korte avstandene på campingen var blitt. Det meste er helt likt sånn de husker det og det ble delt mange historier om det de husker.
Det ble to ganske rolige døgn, men vi fikk gått turer, badet, brukt SUP-brettet og kajakken. Ungene fikk gå i kiosken alene og de fikk spille minigolf - akkurat som da de var små.